S-89/2012

Mál þetta, sem dómtekið var 13. mars 2012, er höfðað með ákæru lögreglustjórans á Suðurnesjum, útgefinni 30. janúar 2012, á hendur R-x-x S-x-x, kt. 000000-0000 og H-kvk-þgf R-kvk-þgf H-kvk-þgf, kt. 000000-0000, báðum til heimilis að Kirkjuvegi 52, Reykjanesbæ

„I. (008-2011-12623)

Fyrir þjófnað, með því að hafa þann 16. nóvember 2011, farið inn í verslunina BYKO, Reykjanesbæ og stolið 6 kókus kolapokum að verðmæti kr. 8.941-.

Telst háttsemi þessi varð við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

II. (008-2012-666)

Gegn ákærða R-x-x fyrir þjófnað, með því að hafa þann 20. janúar 2012, farið inn í verslunina Nettó, Reykjanesbæ og stolið 3 bökkum af kjúklingabringum að vermæti kr. 4.320-.

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Vegna I. ákæruliðar gerir S-kk-nf M-kk-nf H-kk-nf, öryggisdeild BYKO, skaðabótakröfu fyrir hönd BYKO hf. kt. 000000-0000. Er þess krafist að ákærðu verði gert að greiða BYKO hf. 8.941 kr. auk vaxta skv. 8. gr. vaxtalaga nr. 38/2001, frá 16. nóvember 2011 til 18. nóvember 2011 og skv. 9. gr., 1. mgr. 6. gr. sömu laga að liðnum mánuði frá 18. nóvember 2011 til greiðsludags. Þá er krafist málskostnaðar fyrir héraðsdómi.

Ákærðu játuðu brot sín skýlaust fyrir dóminum eins og þeim er lýst í ákæru. Þykir með játningu ákærðu sem á sér stoð í gögnum málsins sannað að ákærðu hafi gerst sek um þá háttsemi sem ákært er fyrir og eru brot ákærðu rétt heimfærð til refsiákvæða í ákærunni.

Ákærði R-kk-nf er fæddur 1987. Samkvæmt framlögðu sakavottorði gekkst ákærði á árinu 2007 hefur undir sektargreiðslu hjá lögreglustjóra vegna fíkniefnabrots og ölvunaraksturs og var ákærði þá jafnframt sviptur ökurétti. Á árinu 2010 gekkst ákærði undir viðurlagaákvörðun, 30.000 króna sekt, fyrir þjófnað og hinn 10. janúar 2011 var ákærði dæmdur í eins mánaðar fangelsi, skilorðsbundið í tvö ár, fyrir þjófnað. Hinn 1. júlí 2011 var ákærði dæmdur í þriggja mánaða fangelsi, skilorðsbundið í tvö ár, fyrir hraðakstur, akstur undir áhrifum fíkniefna og þjófnað. Jafnframt var ákærði sviptur ökurétti í tvö ár. Um var að ræða hegningarauka að hluta til og þá var skilorðsdómurinn frá 10. janúar sama ár tekinn upp og ákærða gerð refsing í einu lagi fyrir bæði málin. Hinn 14. september 2011 gekkst ákærði undir sektargreiðslu fyrir að aka bifreið sviptur ökurétti. Síðast var ákærði hinn 2. febrúar sl. dæmdur í fimm mánaða fangelsi fyrir þjófnað og var skilorðsdómurinn frá 1. júlí tekinn upp og dæmdur með.

Ákærða H-kvk-nf er fædd 1988. Hinn 26. maí 2005 var ákvörðun refsingar ákærðu vegna eignaspjalla frestað skilorðsbundið í tvö ár. Hinn 1. apríl 2011 var ákærða dæmd í 30 daga fangelsi, skilorðsbundið í tvö ár, fyrir þjófnað og fjársvik, sem og fyrir akstur án gildra ökuréttinda og brot á reglum um gerð, búnað og skráningu ökutækja. Síðast eða hinn 28. október 2011 var ákærða dæmd í 60 daga fangelsi, skilorðsbundið í tvö ár, fyrir þjófnað og var dómurinn frá 1. apríl 2011 tekinn upp og dæmdur með. Sá dómur var birtur ákærðu 18. nóvember 2011.

Brot þau, sem ákærði R-x-x er nú sakfelldur fyrir, framdi hann áður en dómurinn frá 2. febrúar sl. gekk og ber því að dæma honum hegningarauka í samræmi við 78. gr. almennra hegningarlaga og tiltaka refsinguna með hliðsjón af ákvæðum 77. gr. sömu laga. Með hliðsjón af framangreindu, skýlausri játningu ákærða og því að um tiltölulega litla hagsmuni var að ræða í greint sinn þykir rétt að gera ákærða ekki frekari refsingu í máli þessu.

Eins og áður greinir var skilorðsdómur frá 28. október 2011 birtur ákærðu H-kvk-þgf 18. nóvember 2011. Verður því ekki talið, eins og hér stendur á, að hún hafi rofið skilorð þess dóms með broti því sem hún hefur nú verið sakfelld fyrir. Ber því að dæma henni hegningarauka við dóminn í samræmi við ákvæði 78. gr. almennra hegningalaga nr. 19/1940 og tiltaka refsinguna með hliðsjón af ákvæðum 77. gr. sömu laga.

Í framlögðu vottorði frá Sjúkrahúsinu Vogi, dags. 12. mars 2012, er staðfest að ákærða var innrituð á sjúkrastofnun SÁÁ 7. febrúar 2012 til 25. sama mánaðar, en þann dagi hafi hún farið á eftirmeðferðarstofnunina Vík og sé þar enn. Þá segir að ákærða hafi komið í kvennameðferð hjá SÁÁ við innritun, en hún sé fólgin í 10 daga meðferð á Sjúkrahúsinu Vogi, 28 daga eftirmeðferð á Vík og eins árs eftirfylgni á göngudeild SÁÁ. Þá sé fyrirhugað að ákærða innritist í viðhaldsmeðferð vegna opíumfíknar á Sjúkrahúsinu Vogi og lyfjameðferð þar vegna hennar. Þá muni ákærða þurfa að mæta í viðtal til lækna á Vogi á fjögurra til sex vikna fresti og skila þvagprufum sem hluta af viðhaldsmeðferðinni.

Með hliðsjón af framangreindu, skýlausri játningu ákærðu og því að um tiltölulega litla hagsmuni var að ræða í greint sinn þykir rétt að gera ákærða ekki frekari refsingu í máli þessu.

Bótakrafa BYKO hf. féll niður vegna útivistar.

Ákærðu greiði þóknun skipaðs verjanda síns, U-kk-ef S-kk-ef B-kk-ef hdl., sem þykir hæfilega ákveðin 56.475 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærðu, R-x-x S-x-x og H-kvk-þgf R-kvk-þgf H-kvk-þgf, er ekki gerð frekari refsing í máli þessu.

Ákærðu greiði þóknun skipaðs verjanda síns, U-kk-ef S-kk-ef B-kk-ef hdl., 56.475 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness 29.03.2012.